Man kry boete oor seks met hoenderArgieffoto Die Nasionale Dierebeskermingsvereniging (NDBV) sê in ‘n verklaring dat Sfiso Sambo ‘n boete van R500 opgelê is. Sambo is ‘n veiligheidswag in die area. Volgens senior inspekteur Maggie Mudd het die polisie in November 2013 die DBV genader vir regsadvies nadat ‘n saak van bestialiteit geopen is. Mudd sê die hen is so wreedaardig geskend dat haar ingewande uitgeruk is. Sy sê die hen was steeds lewendig toe die DBV op die toneel aangekom het. Die hen is na ‘n veearts geneem en is weens die aard van haar beserings van kant gemaak. Mudd sê die veearts het ‘n verslag saamgestel oor die hen se beserings en lyding waarna die DBV aanklagte aanhangig gemaak het in terme van die Dierebeskermingswet en die Strafregwysigingswet. “Bestialiteit is ‘n kriminele oortreding in Suid-Afrika. Dit is onbeskryflik wreed en skadelik vir die dier en is ‘n ernstige aanduiding van afwykende seksuele gedrag,” het Mudd gesê.